Holger Marjamaa

Holger Marjamaa (sündinud 27. septembril 1992Holger Marjamaa Trio feat. Benny Benack III Noortejazz Tallinnas) on eesti (džäss)pianist ja helilooja. 

Haruldase talendina hakkas ta ema ja vanema venna eeskujul imiteerima ja laulma klassikalise muusika palu ning džässloomingut, mängides neid palasid klaveril kuulmise järgi, omaenda improvisatsiooniliste täiendustega. 

Holger Marjamaa on klaverit õppinud Tallinna Muusikakeskkoolis (professor Aleksandra Juozapėnaitė-Eesmaa). Seejärel on ta õppinud džässklaveri erialal Eesti Muusika- ja Teatriakadeemias, Sibeliuse Akadeemias ja Manhattan School of Music kõrgkoolis. 

Ta on osalenud muusikakonkurssidel, mänginud ja esinenud mitme orkestriga ning andnud kontserte Eestis, Islandil, Lätis, Ungaris, Soomes, Hispaanias ja Prantsusmaal. Ta on esinenud näiteks koos selliste muusikutega nagu Dennis Chambers, Lizz Wright, Lonnie Liston Smith, John Riley, Steve Wilson, Mike Phillips, Jukkis Uotila, Lee Ritenour, Mark Gross, Chris Botti. 

"Ma kuulaksin Holgerit terve päev, iga päev " - David Foster (pärast Holger Marjamaa esinemist koos Chris Bottiga New Yorgis Blue Note'is, 2022) 

Kuueaastaselt astus ta Tallinna Muusikakeskkooli, kus õppis klassikalist klaverit, ning 7-aastaselt hakkas käima lisaks jazzklaveri ja trummi eratundides. Esimest korda esines Holger Marjamaa Estonia kontserdisaalis 7-aastaselt ja oma esimese jazzkontserdi andis 8-aastaselt. 12-aastaselt avanes Holgeril võimalus saada eratunde David Kikoskilt, mis avaldasid talle suurt mõju. Pärast lõpetamist asus Holger õppima Eesti Muusika- ja Teatriakadeemiasse (klassikaline klaver, jazzklaver ja kompositsioon), Sibeliuse Akadeemiasse jazzklaveri erialale ning seejärel Manhattani Muusikakooli, mille lõpetas jazzklaveri erialal 2016 aastal. Väga tiheda graafikuga tuuritas Marjamaa peamiselt Grammy auhinna võitnud trompetisti Chris Bottiga (2019-2023). 
Holgeri soolokarjäär on tõusnud kiires tempos ning ta annab palju soolokontserte üle maailma, samuti tuuritab ta regulaarselt oma Euroopa trioga (Jussi Lehtonen, Heikko Remmel) ja Ameerika Trioga (Lee Pearson II ja Alex Claffy). Ta on plaadistanud koos Lee Ritenouri, Chris Botti, Dennis Chambersi, Randy Breckeri, Miguel Zenoni, Lizz Wrighti, David Kikoski, Lonnie Liston Smithi, John Riley, Chad Lefkowitz-Browni, Bennyga Benack III, Arturo Sandovali, Steve Wilsoni, Jukkis Uotila, Paul Bollenbacki, Ben Wolfe, Robben Fordi, Eesti Riikliku Sümfooniaorkestri, Dallase Sümfooniaorkestri ja paljude teistega. 

2015. aastal esines Holger New Yorgis president Ilvesele tema auks korraldatud vastuvõtul, kus sai ka paar nooti koos mängitud. 

2020. aasta detsembris külastas Holgeri kontserti Eesti Vabariigi president Alar Karis, kes käis teda kuulamas New Yorgi džässiklubis Blue Note. Holger Marjamaa elab New Yorgis alates 2015. aastast. Täiskasvanuks saanud imelaps on nüüdseks üks USA, Euroopa ja Aasia nõutumaid pianiste.

Tunnustus
2010 VIII rahvusvaheline Frédéric Chopini konkurss (III preemia vanima vanuserühma kategoorias)
2011 II Tallinna rahvusvaheline pianistide konkurss (II koht/preemia)Pianistide konkursi finaalis võidutsesid eestlased
2011 Konkurss Helmi Valtmani stipendiumile (500 eurot) (I koht) Helmi Valtmani stipendiumikonkursi võitis Holger Marjamaa
2021 Eesti Jazzliidu ja festivali Jazzkaar aasta jazzmuusik (Holger Marjamaa on võitnud palju auhindu nii jazz- kui ka klassikalise klaveri esituses, sealhulgas: Grand Prix XXIV rahvusvahelisel jazzklaverikonkursil (Vilnius, Leedu; 2013); II preemia II rahvusvahelisel Tallinna pianistide konkursil (Tallinn, Eesti; 2011). 2018. aastal jõudis ta Thelonious Monk Jazz Piano Competition (alates 2019. aastast Herbie Hancocki jazziklaverikonkursil) konkursil poolfinaali. Ta on Eesti Noore Jazzitalendi auhinna (Tallinn, Eesti; 2013) ja Aasta Jazzmuusiku auhind (Eesti, Tallinn, 2021) laureaat. Holger Marjamaa on esinenud USAs, paljudes ja Euroopa ja Aasia riikides, esinemispaikades ja festivalidel nagu Seoul Jazz Festival (2023), Monterey Jazz Festival, Dallase sümfoonia, Atlanta Symphony Hall, Sony Hall, Lincoln Center (Dizzy's Club), Mezzrow Jazz Club, Smalls Jazz Club, Blue Note Tokyo, Blue Note New York (2019–2023), Blue Note Beijing, Blue Note Jazz Cruise, Blue Note Shanghai jne. Marjamaa on välja andnud kaks sooloalbumit ning ta on esinenud külalisena või kõrvalmängijana enam kui 30 albumil. Holgeri esimese sooloalbumi väljaandmist toetas eesti ajaloo- ja kultuurihuvilisi ettevõtjaid koondav Barclay de Tolly Sõprade Klubi.)
2024 Eesti Kultuurkapitali helikunsti sihtkapitali aastapreemia (säravate ülesastumiste eest maailma džässilavadel)

Viited

Välislingid
 Jazzkaar: Holger Marjamaa
 04.07.23 Andres Oja intervjuu. Esimene vihje
 10.07.23 ERR. Suur intervjuu
 Pianist Holger Marjamaa: Postimees
 11.07.23 Delfi: Holger Marjamaa
 17.07.23 Delfi Bublik: Holger Marjamaa
 19.08.23 Päevatee. Vikerraadio
 02.09.23 Neeme Raud. Intervjuu
 02.09.23 Delfi / Kroonika
 04.09.23 ERR Menu
 04.09.23 Postimees online
 07.07.23 Vikerhommik
 07.09.23 Äripäeva Raadio
 09.09.23 Õhtulehe suur intervjuu

Kategooria:Eesti pianistid
Kategooria:Sündinud 1992